OpenLLM-France/wikimedia huggingface dataset:
# Olivier Gendebien

Olivier Gendebien (bet ganet d'an 12 a viz Genver 1928 e Brusel, marvet d'an 2 a viz Here 1998 e Les Beaux de Provence, Bro-C'hall) a oa ur blenier redadegoù kirri eus Belgia en deus redet e F1 e 1956 hag etre 1958 ha 1961, peurvuiañ gant Ferrari. Redet en deus ivez en Andur ha gounezet en deus meur a wezh 24 eurvezh ar Mañs. Bet eo bet ivez e-barzh ar Rezistañs e Belgia.
# Olivetta San Michele

Olivetta San Michele zo ur gumun eus Proviñs Imperia, e Liguria, en Italia.
# Olivier (skoedour)

Olivier, pe Olivier de Vienne pe de Gennes, pe Olivier le sage (olier ar fur) dre enebiezh ouzh Roland lesanvet le Preux, zo ur marc'heg, pe skoedour, eus al lennegezh faltazi ha kurwerzioù Danvez Bro-C'hall, brudet dre ar Chanson de Roland. Hervez ar skrid-se e oa mignon da Roland, kuzulier dezhañ, hag unan eus an daouzek marc'hek kompagnun da Garl-Veur, an Douze preux. Olivier a oa breur da Aude, danvez-pried Roland. Evel Roland e voe lazhet en emgann Roncevaux.
Hauteclaire e oa anv e gleze er Chanson de Roland, ha Talhaprima e Roland à Saragosse.
# Olivier Bellin

Olivier Bellin, bet ganet d'an 8 a viz Eost 1971 e Kemper, a zo ur mestr-keginer breizhat. Roet ez eus bet div Steredenn d'e ostaleri, l'Auberge des Glazicks e Ploudiern, gant ar Guide Michelin.

## Ur rekipe

Dizoloit ur rekipe

## Prizioù

* 2001: Eil priz etrevroadel Pierre Taittinger
* 2003: Mestr-keginer yaouank ar rannvro - Guide Champérard
* 2005: Kentañ Steredenn er Guide Michelin
* 2007: 17,5/20 - Guide Champérard
* 2007: Mestr-keginer yaouank ar bloaz er vro - Guide Champérard
* 2007: Mestr-keginer yaouank ar bloaz er vro - Guide Pudlowsky
* 2007: Carnet de route Omnivore
* 2009: Pevar Zok - Gault Millau
* 2010: Eil Steredenn er Guide Michelin ha Gault Millau A Aour
* 2011: Mestr-keginer ar bloaz - Guide Champérard
* 2012: Degemeret er gevredigezh Les Grandes Tables du Monde, 158 gwellañ mistri-keginer ar bed enni

## Enorioù

* 2011: Chevalier des Arts et des Lettres

## E levrioù diwar-benn ar c'heginerezh

* Saveur blé noir en Finistère, "Carnet de chef", Romain Pages Éditions, Sommières
* Écailles et coquilles, Poissons & crustacés, Romain Pages Éditions, Sommières
* Bretagne, Romain Pages Éditions.

## Pennadoù kar

Keginerezh Breizh

## Liammoù diavaez

* Lechienn ofisiel Auberge des Glazicks
* Olivier Bellin hag e levrioù war www.romain-pages.com

## Videoioù

* Festival de la Création - Ar Mestr-Keginer - 2009
* Olivier Bellin - 2010
* Festival Omnivore - Naoned - miz Gwengolo 2010
* Nozhvezh "Le Chef " 2010 - Pariz - miz Here 2010
# Orest Miller

Orest Fyodorovitch Miller (Оре́ст Фёдорович Ми́ллер) (4 Eost 1833 - 1 Mezheven 1889) a oa ur folklorour rus ha kelenner lennegezh rusek, a orin alaman. Skrivet en deus "Илья Муромец и богатырство киевское" ("Ilya Muromets ha bogatyred Kiev").
# Orexa

Orexa (euskareg, stumm ofisiel; Oreja e spagnoleg, diofisiel) zo ur gumun eus Gipuzkoa, en Euskal Herria.
# Orezon

Un orezon a zo ur bedenn-hud. Dont a ra an anv eus ar ger gallek oraison, deuet eus ar verb latin orare, pediñ.

## Arroudennoù

En bro Dreger, a-dreuz parkoù, Erwan Berthou

## Gwelout ivez

* Mallozh
* Merzhin
* Sorser
# Oret

Oret (walloneg: Ôret) a oa ur gumun eus Proviñs Namur e Belgia. Gant Lezenn 1977 e voe lakaet e kumun Mettet.

## Istor
### XX$^{vet}$ kantved
#### Brezel-bed kentañ

* D’an 22 ha d’an 23 a viz Eost 1914 e voe un emgann eno etre ar soudarded c'hall, gant an 2vet Rujumant Troadegiezh, ar 41vet Rujumant Troadegiezh, ar 241vet Rujumant Troadegiezh hag ar 136vet Rujumant Troadegiezh en o mesk, hag an tirlu alaman.

## Notennoù ha daveennoù

* ↑ Istor ar 41vet Rujumant Troadegiezh e-pad ar brezel
# Oreye

Oreye :
| Banniel | |
| Skoed | |
| Lec’hiadur Oreye en Arondisamant Waremme hag e Proviñs Liège | |
| Riez | Belgia |
| Kumuniezh | Kumuniezh c'hall |
| Rannvro | Wallonia |
| Proviñs | Liège |
| Arondisamant | Waremme |
| ins | 64056 |
| Kumunioù-Kod post | 4360 4360 4360 4360 4360 |
| Kumunioù strollet | Oreye Bergilers Grandville Lens-sur-Geer Otrange |
| Kod pellgomz | 019 |
| Maer | Isabelle Albert Strollad Sokialour |
| Gorread | 19,64 km² |
| Hed | 05° 21' .." Reter |
| Led | 50° 43' .." Norzh |
| Uhelder | .. m |
| Poblañs hep kontoù doubl | 3 464 (01.01.2007) |
| Stankter | 176 a./km² |
| Lec'hienn | www.oreye.be |
Oreye (en izelvroeg : Oerle, e walloneg : Oreye) a zo ur gumun eus Belgia e Proviñs Liège.
a vo kavet e Wikimedia Commons.
# Orero

Orero zo ur gumun eus Italia, e meurgêr Genova, e rannvro Liguria.
# Orleañs Nevez

Orleañs Nevez (New Orleans e saozneg ha La Nouvelle-Orléans e galleg) eo brasañ kêr Louiziana, e kreisteiz SUA, war lez ar stêr Mississippi. E gevred Louiziana emañ, war glannoù al lenn Pontchartrain. 390 144 annezad zo bet brasjedet e 2019. Ur porzh hag ur greizenn armerzhel bras eo.
Dont a ra hec'h anv eus hini Fulup II Orleañs, rejant Loeiz XV a Vro-C'hall en XVIII$^{vet}$ kantved. Unan eus koshañ kêrioù SUA eo. E 1840 e oa trede brasañ kêr ar vro. Anavezet eo Orleañs Nevez abalamour d'he gwrizioù liessevenadurel, d'he sonerezh ha d'he c'heginerezh. Eno eo ganet ar jazz. Brasañ ha brudetañ festival ar gêr eo Meurlarjez.

## Tud brudet ganet e Orleañs Nevez
### Sonerien ha kanerien

* Louis Armstrong (1901-1971) soner jazz
* Sidney Bechet (1897-1959) soner jazz
* Terence Blanchard (1962- ) soner jazz
* Buddy Bolden (1870-1931) soner jazz
* Roy Brown (1925-1981) kaner blues
* Fats Domino (1928- ) kaner rythm and blues
* Champion Jack Dupree (1910-1992) bluesman
* Snooks Eaglin (1936- ) bluesman
* Stuart Hamm (1960- ), soner gitar-boud
* Mahalia Jackson (1911-1972) kanerez negro spiritual ha gospel
* Dr. John (1940- ), soner
* Lonnie Johnson (1894-1970) bluesman
* Branford Marsalis (1960- ) soner jazz
* Wynton Marsalis (1961- ) soner jazz ha breur an hini a-raok

### Tud all

* Poppy Z. Brite (1967- ) skrivagnerez
* Truman Capote (1924-1984) skrivagner
* Harry Connick Jr. (1967- ) soner hag aktour
* Clyde Drexler (1962- ) c'hoarier basket-ball
* Marshall Faulk (1973- ) c'hoarier football amerikan
* Jeffrey Hunter (1926-1969) aktour
* Peyton (1976- ) hag Eli Manning (1981-), c'hoarerien football amerikan
* John Allen Muhammad (1960- ) torfedour
* Ray Nagin (1956- ) maer Orleans-Nevez
* Lee Harvey Oswald (1917-1963) torfedour
* Pauley Perrette (1969- ) aktourez
* Anne Rice (1941- ) skrivagnerez
* John Kennedy Toole (1937-1969) skrivagner
* Carl Weathers (1947- ) c'hoarier football amerikan hag aktour
* Stanley Williams (1953-2005) torfedour, diazezer ar re Crips
* Reese Witherspoon (1976- ) aktourez
* Paul Charles Morphy, meurc'hoarier echedoù

## Tud marvet eno

* Antoine Rigau (1758-1820) jeneral impalaeriezh Napoleone Buonaparte

## Gevellerezh

Trizek kêr zo gevellet gant New Orleans (2022).
| Cap-Haïtien, Haiti| Caracas, Venezuela Durban, Suafrika Innsbruck, Aostria Isola del Liri, Italia | Juan-les-Pins (Antibes), Bro-C'hall Maracaibo, Venezuela Matsue, Japan Mérida, Mec'hiko Orléans, Bro-C'hall | Pointe-Noire, Republik Kongo| San Miguel de Tucumán, Arc'hantina Tegucigalpa, Honduras |
# Ormaiztegi

Ormaiztegi zo ur gumun eus tolead Goierri, e proviñs Gipuzkoa en Euskal Herria.
# Orlando Peçanha de Carvalho

Orlando Peçanha de Carvalho (pell anavezetoc'h evel Orlando Peçanha pe Orlando), bet ganet d'an 20 a viz Gwengolo 1935 e Niterói (Rio de Janeiro (stad), Brazil) hag aet da Anaon d'an 10 a viz C'hwevrer 2010 e Rio de Janeiro (Brazil), a oa ur melldroader etrebroadel brazilian.
Tregont gwech en devoa douget krez gwer hag aour A Seleção etre 1958 ha 1966, hep merkañ pal ebet.

## Kib vell-droad ar bed

Difenner e bost dezhañ war an dachenn, kemeret en devoa perzh Orlando e daou zalc'h :
* Kib vell-droad ar bed 1958 bet aozet e Sveden ma oa aet ar maout gant skipailh broadel Brazil evit ar wech kentañ. Perzh e oa eus ar skipailh – Gilmar - Djalma Santos, Bellini, Nílton Santos, Zito - Orlando Peçanha, Garrincha - Didi, Vavá, Pelé, Mário Zagallo – a c'hounezas (5-2) ar gourfenn ouzh hini Sveden e Råsunda fotbollsstadion (Solna) d'an 29 a viz Mezheven 1958,
* Kib vell-droad ar bed 1966 bet aozet e Bro-Saoz.

## Notennoù ha daveennoù

* ↑ Unan eus al lesanvioù a zo bet roet da skipailh mell-droad Brazil.
# Orlando Bloom

Un aktour saoznek eo Orlando Bloom, bet ganet d'an 13 a viz Genver 1977 e Canterbury, kontelezh Kent.
Brudet eo abaoe deroù ar bloavezhioù 2000 evit c'hoari an Elf Legolas e-barzh ar filmoù Aotrou ar Gwalennoù hag An Hobbit gant Peter Jackson. Goude se en deus c'hoariet e-barzh kalz filmoù all, en o zouez an heuliad Morlaeron ar C'harib, Troy ha Kingdom of Heaven.
Roet e oa e anv bihan diwar ar sonaozer saoz Orlando Gibbons. Dimezet eo gant ar ganerez stadunanat Katy Perry. Keloù bugel zo ganto.
# Orleañs

    Evit implijoù all, gwelet Orleañs (disheñvelout).
Orleañs :
| Iliz-veur Orleañs hag al Liger. ||
| Anv gallek (ofisiel) | Orléans |
| Bro | Orléanais |
| Melestradurezh ||
| Stad | Frañs |
| Rannvro | Kreiz-Traoñ al Liger (pennlec'h) |
| Departamant | Loiret (prefeti) |
| Arondisamant | Orleañs (pennlec'h) |
| Kanton | Pennlec'h 6 kanton |
| Kod kumun | 45234 |
| Kod post | 45000, 45100 |
| Maer Amzer gefridi | Serge Grouard (LR) 2020-2026 |
| Etrekumuniezh | Orléans Métropole |
| Lec'hienn web | (fr) orleans-metropole.fr |
| Poblañsouriezh ||
| Poblañs | 117 026 ann. (2020) |
| Stankter | 4 259 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 116 m bihanañ 90 m — brasañ 124 m |
| Gorread | 27,48 km² |
| kemmañ |
Orleañs zo ur gêr eus kreiz Bro-C'hall, war lez ar stêr Liger. Kêr-benn ar rannvro c'hall Kreiz-Traoñ al Liger ha pennlec'h an departamant Loiret eo war un dro. War-dro 130 000 a dud zo o chom eno.

## Douaroniezh

Orleañs, da gentañ, e oa war lez dehoù argevek ar stêr Liger.

## Anv
#### Stummoù skrivet

* Cenabum (Bell. Gall.)
* Kenabon (Strabon; Ptolemaios, Geogr, II, 7)
* Cenabo (Taolenn Peutinger)
* Canabum (It. Ant.)
* Cenab(...) (CIL, XIII, 3067)
* Genabum (darn skridoù Bell. Gall.)
* Civitas Aurelianorum (Conc. Gall.; CIL XIII, 921; Not. Gall.)
* Aurelianensis Urbs (Sidonius Appolinaris, Ep. VIII, 15, 1)
* Aurelianenses Urbs, Civitas (Gregor a Dours)
* Aurelianense Oppidum (ibid.)
* Aurelianis, Aurilianis, Aurilianes (Marius a Avenches; Gregoe a Dours; Cosmographia Ravennate; Kronikenn Fredegarius)
* ... oppido civitatis Aurelianensium ...(Leodebodus, e 651)

#### Gerdarzh

* Cenabum :
* Aurelian... : diouzh anv an impalaer Aurelianus, hag he devoa distaget diouzh Chartrez ha savet da gCivitas.

## Istor

Cenabum e oa ur gêr (oppidum) ar Garnuted.

## Tud

* Moïse Vaillant, genedig eus Orleañs, a zo bet kuzulier ouzh Breujoù Breizh e 1588.

## Gevelliñ

Gevellet eo Orleañs gant ar c'hêrioù-mañ:
| Dundee Bro-Skos Kraków Polonia Kristiansand Norvegia Lugoj Roumania Münster Alamagn Parakou Benin | Sant Flor Okitania Tarragona Katalonia Treviso Italia Utsunomiya Japan Wichita Stadoù-Unanet |

## Levrlennadur

* Picard Jean-Charles : Topographie chrétienne des cités de la Gaule des origines au milieu du VIIIè siècle. VIII. Province ecclésiastique de Sens (Lugdunensis Senonia). De Boccard. 1992

## Liammoù diavaez

a vo kavet e Wikimedia Commons.
* (fr) Lec'hienn ofisiel

## Daveoù ha notennoù

* ↑ Roadennoù ofisiel e lec'hienn an EBSSA
* ↑ Gwelout Ardamezeg Familhoù Breizh.
# Orleañs (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
* Pennlec'h an departamant gall Loiret eo Orleañs (Orléans e galleg);
* Adkavout a reer an anv en anv saoznek New Orleans, a zo Orleañs Nevez e brezhoneg;
* Anv un tiegezh priñsed eo ivez, ha brudet eo ar priñs Charles d'Orléans evel barzh gallek eus ar Grennamzer.
# Orloeg

Ur rannyezh krechek eus is-skourr yezhoù soudanek ar c'hreiz eo an orloeg (orlo) e Soudan ar Su.

## Gwelet ivez

* Yezhoù nilez-saharek
* Yezhoù soudanek ar c'hreiz
# Orlando furioso

Orlando furioso zo ur meurgan italianek gant Ludovico Ariosto a zo bet embannet e 1532.
Ur varzhoneg hir eo, 46 kan enni ha 38 736 gwerzenn eizhsilabennek en holl. Savet eo da gontañ troioù-kaer Orlando (Roland al lennegezh c'hallek krennamzerel), ha re un toullad tud all. Implij a ra an oberour Danvez Bro-C'hall hag un tamm bihan Danvez Breizh. Kinniget eo evel un heuliad da Orlando innamorato, gant Matteo Maria Boiardo (1483)).

## Danvez an oberenn

Steuñvenn an istor eo ar brezel etre Karl Veur hag ar Sarazined, a zo o vont d'aloubiñ Europa gristen. Kaoz zo eus Orlando, a gar ar briñsez pagan Angelica. Kaoz zo ivez eus troioù Ruggiero ar Sarazin, sorset gant an hudourez Alcina, eus e vestrez kristen, ar vrezelourez Bradamante, daou zanvez-pried kinniget gant an oberour evel hendadoù e warezourien, dug Ferrara hag e vreur kardinal, Ippolito d'Este.
E 1503 e oa bet kroget an oberour. E 1516 e oa bet graet an embannadur kentañ. Hiraet e voe e 1521 hag echuet e 1532. Da gentañ e oa savet e yezh lez Ferrara, goude e voe lakaet e toskaneg lennegel, a oa yezh Dante Alighieri.

## Orlando furioso el livouriezh

Un toullad livadurioù zo bet awenet gant oberenn Ariosto.
* Alcina riceve Ruggero nel suo castello Nicolò dell'Abbate, c. 1550
* Angelica und Medoro B. Spranger, c. 1600
* Medoro e Angelica Sebastiano Ricci, c. 1716
* Rinaldo si vede nello scudo di Ubaldo Giambattista Tiepolo, 1750-55
* Angelica e Medoro Andrea Casali, c. 1750
* Roger délivrant Angélique Ingres, 1819
* Marphise Eugène Delacroix, 1852
* Giambattista Tiepolo evit ar palez Cornaro en Art Institute of Chicago
* Rinaldo incantato da Armida , 1742-45
* Rinaldo e il mago di Ascalon, 1742-45
* Rinaldo e Armida nel suo giardino, 1742-45
* Armida abbandonata da Rinaldo, 1740-46

## Notennoù

* ↑ Roger eo an anv gallek a glot gant Ruggiero.
# Orléanais

An Orléanais (distaget:) a zo ur proviñs eus kreiz Bro-C'hall en-dro da gêrioù Orleañs, Chartrez ha Bleaz. Talvezout a ra an anv kement ha "Bro-Orleañs", ha klotañ a rae gant eskopti kozh Orleañs.

## Eus ar proviñs d'an departamantoù

Er bloaz 1790 eo bet freuzet ar proviñs gant Reveulzi Frañs, dispennet ha rannet etre departamantoù al Loiret hag al Loir-et-Cher da gentañ penn, hag ivez un tamm brazik en Eure-et-Loir, ha darnoù er Yonne, an Yvelines, an Essonne, ar Seine-et-Marne, ar Cher, an Indre-et-Loire hag ar Sarthe. Ul lodenn vat a zo er rannvro Kreiz a-vremañ, met lodennoù a zo e Broioù-al-Liger, e rannvro Bourgogn, rannvro Enez-Frañs.

## Dugelezh Orleañs

Krouet e voe an dugelezh e 1344 gant ar roue gall Fulup VI evit e eil mab Philippe. Diwar neuze e veze roet da eil mab ar roue, a veze anvet Philippe alies.
a vo kavet e Wikimedia Commons.
# Orlhac

Orlhac :
| Karter Saint-Géraud. ||
| Anv okitanek | Orlhac |
| Anv gallek (ofisiel) | Aurillac |
| Bro | Okitania |
| Melestradurezh ||
| Stad | Frañs |
| Rannvro | Auvergne-Rhône-Alpes |
| Departamant | Cantal (prefeti) |
| Arondisamant | Orlhac (pennlec'h) |
| Kanton | Pennlec'h tri c'hanton |
| Kod kumun | 15014 |
| Kod post | 15000 |
| Maer Amzer gefridi | Pierre Mathonier 2014-2020 |
| Etrekumuniezh | Communauté d'agglomération du bassin d'Aurillac |
| Lec'hienn web | http://www.aurillac.fr |
| Poblañsouriezh ||
| Poblañs | 25 703 ann. (2020) |
| Stankter | 894 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 573 m — brasañ 867 m |
| Gorread | 28,76 km² |
| kemmañ |
Orlhac (okitaneg; Aurillac e galleg) eo pennlec'h departamant ar C'hantal en Auvergne-Rhône-Alpes. 25 703 a dud a oa o chom er gumun e 2020.

## Liammoù diavaez

a vo kavet e Wikimedia Commons.
* (fr) Lec'hienn ofisiel kêr
* ↑ Roadennoù ofisiel e lec'hienn an EBSSA
# Marc Dantzer

Marc Dantzer, bet ganet d'an 30 a viz Gouere 1903 er Gerveur hag aet d'an Anaon d'an 12 a viz Gouere 1990 er memes lec'h, a oa un aktour breizhat.

## Un nebeud filmoù

* 1929 : Le Collier de la Reine gant Gaston Ravel ha Tony Lekain
* 1930 : Adieu les copains gant Léo Joannon
* 1931 : Les Cinq Gentlemen maudits gant Julien Duvivier (ha Die fünf verfluchten Gentlemen doare alamanek)
* 1931 : Ronny gant Reinhold Schünzel ha Roger Le Bon
* 1931 : 77, rue Chalgrin gant Albert de Courville
* 1932 : Adhémar Lampiot gant Christian-Jaque
* 1932 : Le Bidon d'or gant Christian-Jaque
* 1932 : Bal d'apaches gant Jean Mamy - film berr -
* 1932 : La Cure sentimentale gant Pierre Weill et Max Dianville
* 1932 : Une idée folle gant Max De Vaucorbeil
* 1932 : La Vierge du rocher gant Georges Pallu
* 1933 : Château de rêve gant Geza Von Bolvary ha Henri-Georges Clouzot
* 1933 : Quand tombe le soir dizanv - film berr -
* 1933 : L'Indésirable gant Emile De Ruelle
* 1936 : La Course à la vertu gant Maurice Gleize
* 1937 : Alerte en Méditerranée gant Léo Joannon
* 1938 : L'Avion de minuit gant Dimitri Kirsanoff
* 1938 : Café de Paris gant Yves Mirande ha Georges Lacombe
* 1938 : Le Moulin dans le soleil gant Marc Didier
* 1939 : Sérénade gant Jean Boyer
* 1942 : Pontcarral, Colonel d'Empire gant Jean Delannoy
* 1946 : Ploum ploum tra la la gant Robert Hennion
* 1957 : Donnez-moi ma chance gant Léonide Moguy
# Marc Di Napoli

Marc Di Napoli, bet ganet e Pariz d'an 28 a viz Mae 1953, a zo bet un aktour gall evel e vreur, Stéphane Di Napoli.
Degemeret er gComédie-Française d'e zaouzek vloaz, en devoe tro da gemer perzh er pezhioù-c'hoari evel La Reine morte (gant Henry de Montherlant) pe Macbeth (gant William Shakespeare).
D'e dri bloaz warn-ugent e tivizas dilezel e vicher a gomedian da vont da Skol uhel an arzoù-kaer Pariz e-lec'h ma voe tapet un diplom Stad gantañ. Aet d'ober e annez da Gonk-Kerne ha da Bont-Aven da-heul, hiziv an deiz emañ o chom e Gwened an hini a zo deuet da vezañ ul livour brudet.

## E bezhioù-c'hoari

War al lec'hienn Les Archives du Spectacle.

## E filmoù
#### Er sinema

* 1969 : Que la bête meure, sevenet gant Claude Chabrol.
* 1972 : Hugues Spengler ou L'adolescent prophète, film short gant Gaston Abougit.

#### Er skinwel

* Les Aventures de Tom Sawyer (1969) gant Wolfgang Liebeneiner, heuliad alaman-gall 4 fennad,
* Mauregard (1969) gant Claude de Givray, heuliad 6 pennad,
* Les Galapiats (1970) gant Pierre Gaspard-Huit, heuliad 8 pennad,
* Les Gens de Mogador (1972) gant Robert Mazoyer, heuliad 13 pennad,
* Deux ans de vacances (1974) gant Gilles Grangier, heuliad 6 pennad,
* La Famille Cigale (1977) gant Jean Pignol ha Gérard Sire heuliadenn c'hall 6 pennad,.

## Notennoù

* ↑ Le Télégramme - Gwened - 04/03/2011

## Liamm diavaez

* Marc Di Napoli war Internet Movie Database
# Marc Elder

Marc Elder (Marcel Tendron war marilh ti-kêr) a zo ur skrivagner ganet d'an 31 a viz Here 1884 e Naoned ha marvet e 1933 e Sant-Fieg-ar-Mewan.
Ar Priz Goncourt a oa aet e 1913 gant Marc Elder evit e levr Le peuple de la mer. Gant buhez pesketaerien Enez Her e c’heller ober anaoudegezh el levr-se. N’eo ket gwall anavezet Marc Elder a zo bet mirour Kastell Duged Breizh koulskoude. E anv zo bet roet d’ar blasenn evit mont-tre er c’hastell.
Roet eo bet e anv ivez d'ur straed e Kerverner-Raez, e lec'h e veze o chom alies ar skrivagner pa oa ur bugel.

## Liammoù diavaez

* Buhez Marc Elder war dielloù Kêr Naoned (fr)
* Al levr "Le Peuple de la mer" (fr)
# Marc Guillemot

Marc Guillemot, bet ganet d'ar 25 a viz Even 1959 e Kemper, a zo ur bageer-dre-lien breizhat.
# Marc & Robert

Marc & Robert eo anv trede pladenn ar strollad Rita Mitsouko. Embannet eo bet 1988. Produet eo bet gant Tony Visconti, hag e-barzh teir c'hanaouenn e klever ar strollad amerikan Sparks.

## Roll ar c'hanaouennoù

Hip kit 4:57 Smog 3:05 Mandolino city 2:12 Le petit train 5:47 Perfect eyes 3:35 Tongue dance 4:44 Singing in the shower 4:23 Petite fille princesse 3:25 Harpie & Harpo 2:54 Ailleurs 3:50 Live in Las Vegas 4:19
Video Hip Kit gant ar Sparks.
# Marc Clérivet

A-raok bezañ kaner, klasker, kelenner war ar sonerezh,... e oa Marc Clérivet naturour hag ijinour labour-douar.

## Strolladoù

* Sonneur et Gavotteur

## Levr

* Danse traditionnelle en Haute-Bretagne, Traditions de Danse Populaire dans les milieux ruraux gallos, XIX-XXe siècles, tezenn doktorelezh (istor), Dastum, 2013

## Selaou

* Sonneur et Gavotteur

## Liammoù diavaez

* Lec'hienn ofisiel
# Marc Dutreeuw

Marc Dutreeuw a zo bet ganet e 1960 e Belgia.
Mestrc'hoarier echedoù belgiat.
Mestr Etrebroadel eo.
Kampion Echedoù Belgia e voe e Geel e 1996.
E miz Here 2007 edo 2 388 e renk Elo.
Digeriñ a ra alies gant 1. e4 .
E Tournamant Open Brasschaat e miz Eost 2004, dont a reas ar maout gantañ.
Adalek an 2 a viz Gouere betek an 10 a viz Gouere 2005, c'hoari a reas e Kampion Belgia a voe en Aalst . Trede e voe gant 5,5 poent.
Adalek an 20 a viz Eost betek an 28 a viz Eost 2005 e kemeras perzh e Brasschaat en Tournamant "Open"; seizhvet e voe gant 6,5 poent diwar 9.

## Stadegoù e Simbase

Hervez an diellaoueg echedoù Simbase, diwar 578 partienn, Dutreeuw en deus :
* gounezet 199 partienn,
* kollet 169 fartienn,
* nulaet 210 partienn.
52 eo e dregantad a drec'hoù neuze.

## Liamm diavaez

* E fichenn FIDE (e saozneg)
* E c'hoari e Chessgames (e saozneg)
# Marc Le Fur

Marc Le Fur (Mark ar Fur e brezhoneg) zo ur politikour breizhat, ezel eus ar strollad Les Républicains (LR), ganet d'an 28 a viz Du 1956 e Dakar (Senegal). Kannad eo bet etre 1993 ha 1997, hag abaoe 2002; kuzulier rannvro etre 1998 ha 2002.
Kuzulier kanton Kintin eo ivez. E 2024 n'eo ket danvez kannad evit dilennadegoù kannaded ar Vodadenn Vroadel rak klañv eo gant ur c'hrign-bev. E vab Corentin Le Fur eo a vo danvez kannad.

## Yezh

Lakaet en deus votiñ un enkemmad, anvet enkemmad ar Fur, deuet da vout mellad 75-1 ar Vonreizh c'hall a embann ez eo glad ar vro ar "yezhoù rannvro" (hag ar brezhoneg da heul eta).

## Liamm diavaez

a vo kavet e Wikimedia Commons.
* Lec'hienn ar c'hannad

## Notennoù ha daveennoù

* ↑ Ouest-France, 13/06/24.